stanford-oval/wikipedia huggingface dataset:
פרנק פראזטה
ביוגרפיה

פראזטה נולד וגדל בברוקלין שבניו יורק. בגיל שמונה, בהמלצת מוריו, החל ללמוד בבית הספר לאמנות יפה של ברוקלין (Brooklyn Academy of Fine Arts), שם למד תחת הדרכתו של האמן האיטלקי מישל פאלנגה. בשנת 1944, בהיותו בן 16, החל לעבוד בתחום הקומיקס בסטודיו של אמן הקומיקס ברנרד ביילי. בהמשך החל ליצור ספרי קומיקס מסוגת מערבונים, פנטזיה, מסתורין, דרמה היסטורית ועוד. בתחילת שנות ה-50 עבד עבור EC Comics,‏ National Comics,‏ Avon Comics ומספר חברות קומיקס אחרות.
בעקבות הפרסום לו זכה בשל עטיפות שיצר לקומיקס "באק רוג'רס", החל פראזטה לעבוד עם אמן הקומיקס אל קאפ על רצועת הקומיקס שלו "Li'l Abner". באותה תקופה יצר פראזטה גם רצועת קומיקס משלו בשם "Johnny Comet", וכמו כן עבד יחד עם אמן הקומיקס דן בארי על רצועת הקומיקס היומית "פלאש גורדון".
לאחר שעבד יחד עם אל קאפ במשך תשע שנים, חזר פראזטה לעבוד על ספרי קומיקס. במהלך תקופה זו לקח חלק בפיתוח רצועת הקומיקס הפרודית "Li'l Annie Fannie" מאת הארווי קורצמן וויל אלדר.
בשנת 1964 יצר ציור של רינגו סטאר עבור מד מגזין, שעורר עניין בקרב אולפני יונייטד ארטיסטס. בעקבות זאת החל במהלך שנות ה-60 ליצור כרזות לסרטי קולנוע. באותה תקופה יצר גם ציורים לעטיפות של ספרי הרפתקאות. בהמשך מרבית יצירותיו של פראזטה היו ציורי שמן ואיורים לכרזות של סרטים, עטיפות ספרים, ולוחות שנה. בין הכרזות הבולטות שיצר לסרטי קולנוע, היו מה חדש חתלתולה? (1965), סוד ההצלחה שלי (1965), סלח לי, אתה נושך את צווארי (1967) ומלכודת לבלש (1977).
במהלך שנות ה-80 עבד יחד עם ראלף בקשי על הפקת סרט האנימציה "אש וקרח", שיצא לאקרנים ב-1983 והושפע במיוחד מבחינה ויזואלית מהסגנון המאפיין את ציורי הפנטזיה של פראזטה.
ב-2003 הופק הסרט "Frazetta: Painting With Fire", המתעד את חייו של פראזטה.
בשנת 2009 נמכר ציורו של פראזטה "קונאן הכובש" (Conan the Conqueror) בעבור מיליון דולרים.
פראזטה נישא בנובמבר 1956 לאלינור קלי, ונולדו להם ארבעה ילדים. הוא מת משבץ מוחי ב-10 מאי 2010, בגיל 82, בבית חולים בפלורידה בקרבת מקום מגוריו.
ראו גם

בוריס ואלחו
הערות שוליים

↑  "Frank Frazetta, master of fantasy art, dead at 82". poconorecord.com. נבדק ב-30 בספטמבר 2014. {{cite web}}:  (עזרה)
↑  "Frank Frazetta Art Gallery". אורכב מ-המקור ב-2014-06-11. נבדק ב-30 בספטמבר 2014. {{cite web}}:  (עזרה)
↑  FRAZETTA PAINTING SELLS FOR $1 MILLION
1 2  Frank Frazetta, Illustrator, Dies at 82, NY Times
| --- | --- |
בקרת זהויות :  NLI: 987007589978605171  BNE: XX4859916  BnF: cb119034925 (data)  CANTIC: a10719520  CiNii: DA19073509  GND: 121290980  ICCU: CFIV145029  ISNI: 0000 0001 1767 7606  LCCN: n50025484  MusicBrainz: f64f9772-a7fd-4517-b471-484d5ba88243  NKC: xx0195842  NTA: 07401238X  RKD: 426864  SNAC: w6rv139x  SUDOC: 026873850  ULAN: 500111285  VIAF: 66467385   WorldCat (עם VIAF): 66467385
בוריס קליימן

בוריס קליימן (באוקראינית: Борис Кляйман; נולד ב-26 באוקטובר 1990) הוא כדורגלן ישראלי יליד-אוקראינה הסובייטית, ששיחק בעמדת השוער. מאז אוקטובר 2024 משחק כחלוץ בקבוצת החובבים היוונית אגרוטיקו קסטריצה.
קריירת מועדונים

קליימן נולד בוויניצה, אוקראינה הסובייטית שבברית המועצות (באוקראינה של ימינו), וכשהיה בן עשרה חודשים עלה לישראל עם משפחתו. בילדותו החל לשחק כדורגל במחלקת הנוער של הפועל תל אביב, ולאחר מכן עבר למחלקת הנוער של הפועל כפר סבא. ב-15 באוגוסט 2008, בטרם היה בן 18, ערך את הופעת הבכורה שלו בקבוצה הבוגרת של המועדון, ושמר על שער נקי במשחק שהסתיים בתיקו 0–0 מול הפועל רעננה במסגרת גביע הטוטו. בהמשך עונה זו עמד קליימן בשער הקבוצה ב-13 משחקים במסגרת הליגה הלאומית.
בקיץ 2009 עבר להפועל תל אביב, והושאל לחצי עונה למכבי הרצליה. בינואר 2010 חזר להפועל תל אביב על מנת לשמש כשוער שני בזמן שהייתו של וינסנט אניימה בגביע אפריקה לאומות. קליימן לא שותף במשחקי הפועל תל אביב בעונה זו, אך היה חלק מסגל הקבוצה שזכתה בתום העונה בדאבל. בעונת 2010/2011 הושאל קליימן בחזרה להפועל כפר סבא, על מנת לצבור דקות משחק. לראשונה היה קליימן לשוער הראשון של הקבוצה, שהחמיצה את העלייה לליגת העל במחזור האחרון.
לקראת עונת 2011/2012 חזר להפועל תל אביב, כשוער שני לאפולה אדל. ב-31 ביולי 2011 ערך את הופעת הבכורה שלו במדי הפועל תל אביב, כשנכנס כמחליף לאחר הרחקתו של אדל בדרבי מול מכבי תל אביב בגביע הטוטו. ב-29 באוקטובר 2011 ערך את הופעת הבכורה שלו בליגת העל, כשנכנס כמחליף בניצחון 6–0 על הפועל ראשון לציון. בסך הכל בעונה זו שותף בשמונה משחקים בכל המסגרות, ובסופה זכה עם הקבוצה בגביע המדינה, על אף שלא שותף בניצחון 2–1 על מכבי חיפה במשחק הגמר. בעונת 2012/2013 שותף בעשרה משחקים בכל המסגרות.
בעונת 2013/2014 הגיע דני עמוס להפועל תל אביב במקומו של אדל, וקליימן שוב החל את העונה כשוער שני. לאחר המחזור השלישי נפצע עמוס, וקליימן, שהפגין יכולת טובה כשהחליף אותו ואף זומן לראשונה לנבחרת ישראל, פתח בהרכב ב-11 משחקים רצופים בליגה עד שבתחילת הסיבוב השני שוב חזר לספסל. בסך הכל בעונה זו שותף קליימן ב-13 משחקי ליגה.
לקראת עונת 2014/2015 חתם לשלוש שנים בקבוצת בית"ר ירושלים. ב-13 באוגוסט 2014 ערך את הופעת הבכורה שלו במועדון, בהפסד 1–2 להפועל פתח תקווה במסגרת גביע הטוטו. ב-2 ביולי 2015 ערך הופעת בכורה אירופית במסגרת מוקדמות הליגה האירופית במשחק מול אורדבסי שימקנט, שהסתיים בתיקו 0–0. במהלך עונת 2015/2016 מונה לקפטן המשנה של בית"ר ירושלים ולסירוגין אף שיחק עם הסרט במשחקים רשמיים. ב-17 ביוני 2016 האריכה הקבוצה את חוזהו בשנתיים נוספות. בעונת 2017/2018 הגיע עם הקבוצה לגמר גביע המדינה, בו הפסידה 1–3 להפועל חיפה במשחק הגמר, ובתום העונה שוחרר מהמועדון.
ב-23 ביולי 2018 חתם לשנתיים בפראלימני מליגת העל הקפריסאית.
ב-1 באוגוסט 2020 חתם לשנתיים בוולוס (אנ') מליגת העל היוונית. ב-11 באפריל 2023 שוחרר מקבוצתו על-ידי הנהלת המועדון, שישה מחזורים טרם סיום העונה.
ב-1 ביולי 2023 חתם בפאס יואנינה היוונית. ב-25 בינואר 2024 עבר בהשאלה אל חאניה מליגת המשנה ביוון.
ב-1 באוקטובר 2024 חתם בקבוצת החובבים אגרוטיקו קסטריצה היוונית בתפקיד חלוץ. במשחקו הראשון בתאריך ה-14 באוקטובר כבש שער בכורה.
קריירת נבחרות

לזכותו עשר הופעות במדי נבחרת הנוער עד גיל 19 של ישראל. ב-11 באוגוסט 2009 ערך את הופעת הבכורה שלו בנבחרת הצעירה עד גיל 21, במשחק החוץ מול סרביה עד גיל 21. ביוני 2013 היה שוערה הראשון של הנבחרת הצעירה לסגל אליפות אירופה בכדורגל ("היורו לנבחרות צעירות") עד גיל 21 - 2013 שנערך בישראל, ובסך הכל ערך עשרים ואחת הופעות במדי הנבחרת הצעירה.
ב-4 באוקטובר 2013 זומן לראשונה לסגל נבחרת ישראל הבוגרת, לקראת המשחקים מול פורטוגל ומול צפון אירלנד, במסגרת מוקדמות מונדיאל 2014. ב-23 במרץ 2016 ערך את הופעת הבכורה – שהייתה גם להופעתו היחידה – במדי נבחרת הבוגרים, במשחק ידידות בחוץ בו הפסידו 0–2 לקרואטיה.
חיים אישיים

ב-14 בספטמבר 2016 נישא ליועצת השינה ומדריכת ההורים הישראלית ליאן טרכנטברג, ולהם שלושה ילדים.
תארים

אליפות: 2009/2010
גביע המדינה: 2009/2010, 2011/2012
הערות שוליים

1 2  קליימן חתם בקבוצה יוונית כחלוץ וכבש בבכורה, באתר ONE‏, 15 באוקטובר 2024
1 2   איתי גודר, בוריס קליימן סיים את הקריירה כשוער, והפך להיות חלוץ מרכזי ביוון, באתר הארץ, 15 באוקטובר 2024
↑  מוטי פשכצקי, ‏משחק חייו, באתר ערוץ הספורט, 24 במרץ 2012
↑  עמית גולדשטיין‏, אדל והלהיט החדש: על המהפכה בשער הפועל תל אביב, באתר וואלה, 27 בינואר 2013
↑  אסף שמש, ‏קסיאס של הפועל: ההזדמנות הענקית של קליימן, באתר ONE‏, 28 בספטמבר 2013
1 2  שירי אלג'ם, ‏מחפש קביעות, באתר ערוץ הספורט, 24 בנובמבר 2013
↑  רשמי: בוריס קליימן חתם בוולוס היוונית לשנתיים, באתר ONE‏, 1 באוגוסט 2020
↑  שישה מחזורים לפני סיום העונה: בוריס קליימן שוחרר מוולוס, באתר וואלה, 11 באפריל 2023
↑  בוריס קליימן הושאל לחאניה: שמח על ההזדמנות, באתר ONE‏, 25 בינואר 2024
↑  שירי אלג'ם וליאור טימור, ‏האזרח מספר 1: הכדור בידיים של בוריס קליימן, באתר ONE‏, 5 ביוני 2013
↑  דניאל סעדון, אלכוהול ובגדי ים: ליאן מתכוננת לחתונה עם בוריס קליימן, באתר ynet, 7 בספטמבר 2016
↑  קליימן התחתן, די קאניו עם שערורייה חדשה, באתר ONE‏, 14 בספטמבר 2016
↑  רותם רוזנסקי, אשתו של בוריס קליימן בווידוי לא שגרתי: "הכל היה לי ברור מההתחלה", באתר ישראל היום, 23 באפריל 2023
ג'וני ארנסט

ג'וני קיי ארנסט (באנגלית: Joni Kay Ernst; נולדה ב-1 ביולי 1970) היא פוליטיקאית אמריקאית חברת המפלגה הרפובליקנית, המכהנת מאז 2015 כסנאטורית מטעם מדינת איווה.
קורות חיים

ארנסט, בתם של ריצ'רד ומרלין קולבר, נולדה וגדלה בחווה חקלאית במחוז מונטגומרי שבאיווה. ב-1993 סיימה תואר ראשון בפסיכולוגיה באוניברסיטת המדינה של איווה. ב-1995 סיימה תואר שני במינהל ציבורי באוניברסיטת המדינה קולומבוס.
במהלך לימודי התואר הראשון הצטרפה לתוכנית קצונת המילואים של צבא ארצות הברית והיא משרתת מ-1992 בכוחות המילואים של הצבא. תחילה שובצה כקצינה בחיל ההנדסה של הצבא וב-2001 הצטרפה למשמר הלאומי. במלחמת עיראק גויסה ושירתה בכווית ובעיראק מפברואר 2003 ועד אפריל 2004, תקופה בה פיקדה על פלוגת המשמר הלאומי מאיווה שעסקה במשימות הובלה ותמיכה לכוחות הלוחמים. היא המשיכה להתקדם בשירות הצבאי וב-2011 הוענקה לה דרגת לוטננט קולונל. היא פיקדה על גדוד 185 במשמר הלאומי של הצבא, בתקופת קמפיין הבחירות שלה לסנאט הוצבה כקצינת לוגיסטיקה במטה המשמר הלאומי של הצבא באיווה ולאחר היבחרה שובצה כסגנית ראש המטה.
לאחר לימודי התואר השני עבדה כאחראית משאבי אנוש בחברת ביטוח בריאות ובמוסד השכלה גבוהה. ב-2001 מונתה למתאמת שירותי החירום במחוז מונטגומרי. ב-2005 נבחרה למבקרת מחוז מונטגומרי ונבחרה שוב לתפקיד ב-2009. ב-2011 נבחרה לסנאט של איווה בבחירות מיוחדות שנערכו בעקבות מינויה של קודמתה לסגנית המושל. ב-2012 נבחרה לכהונה נוספת.
ב-2014 התמודדה בבחירות לסנאט של ארצות הברית. במהלך קמפיין הבחירות זכתה לתשומת לב לאומית כשבסרטון תעמולה ציינה כי לאור ניסיונה במשק חי כמסרסת חזירים, היא תדע לקצץ בשומנים בממשל. ההשוואה עוררה גל של לעג מצד תומכי המפלגה הדמוקרטית, אנשי תקשורת וקומיקאים. היא ניצחה בבחירות לסנאט ברוב של 52.2%. בכך הייתה לאישה הראשונה שכיהנה בקונגרס מטעם מדינת איווה. לאחר השבעתה נבחרה על ידי המפלגה הרפובליקנית לשאת את נאום התגובה לנאום מצב האומה של הנשיא ברק אובמה.
היא משמשת כיום כיו"ר ועדת העסקים הקטנים והיזמות של הסנאט של ארצות הברית. היא חברה במועצת המבקרים של וסט פוינט.
עמדותיה של ארנסט הם שמרניות, היא מתנגדת להפלות מלאכותיות ומהמובילות בקונגרס להסרת המימון הפדרלי לפדרציה האמריקאית להורות מתוכננת. תומכת בתיקון השני לחוקת ארצות הברית ומתנגדת לפיקוח נוסף על החזקת כלי נשק מצד הממשל הפדרלי. היא תומכת בקיצוץ בתקציבי הממשלה, מתנגדת להתערבות הממשל הפדרלי בנושאים כמו שכר מינימום, נישואים חד-מיניים וחינוך ותומכת בביטול מחלקת החינוך בממשל. בהתייחסה לנושא הטרדות מיניות בצבא ציינה שהיא עצמה סבלה מכך ושהיא מאמינה כי גורם חיצוני ועצמאי צריך לבחון את תלונות בתחום, על אף התנגדות צפויה לחקיקה כזו מצד חברי מפלגתה.
ארנסט היא תומכת נלהבת של ישראל.
ארנסט נשואה ואם לילדה. היא אוונגליסטית באמונתה.
הערות שוליים

↑  Senator Soldier: A Day After Winning, Joni Ernst Is Back In Fatigues, ‏National Review‏ 7 בנובמבר 2014
↑  Explainer: A closer look at Joni Ernst's military credentials, דה מוין רג'יסטר, 5 באפריל 2015
↑  סטיבן קולבר בהתייחסות לסרטון בקולבר ריפור
↑  ג'ימי פאלון בהתייחסות לסרטון ב-The Tonight Show
↑  Meet the three GOP women leading the charge to defund Planned Parenthood, וושינגטון פוסט, 30 ביולי 2015
↑  ג'וני ארנסט באתר ontheissues.org
↑  Ernst Says She Was Sexually Harassed in the Military, טיים מגזין, 15 באוגוסט 2014
| --- | --- |
בקרת זהויות :  LCCN: no2015115916  SNAC: w64c3rnm  US Congress: E000295  VIAF: 317285233   WorldCat (עם VIAF): 317285233
מייקל פולורונשו

מייקל איג'מואן פולורונשו (באיטלקית: Michael Ijemuan Folorunsho; נולד ב-7 בפברואר 1998) הוא כדורגלן איטלקי ממוצא ניגרי המשחק בעמדת הקשר בפיורנטינה ובנבחרת איטליה.
קריירת מועדונים

פולורונשו היה חלק ממחלקת הנוער של מועדון הכדורגל מהבירה, לאציו ואף נכלל בסגל הקבוצה עד גיל 19. ב-18 ביולי 2017, הוא חתם על חוזה בוירטוס פרנקווילה מהסרייה ג'. הוא ערך את הופעת הבכורה שלו בליגה זו שמונה ימים לאחר מכן במשחק נגד לצ'ה.
ב-13 ביולי 2019, הוא חתם על חוזה בנאפולי. יומיים לאחר מכן, הוא נשלח בהשאלה לבארי מהסרייה ג'. לאחר עונה אחת בבארי, הוא הושאל לרג'ינה ולפורדנונה. בין השנים 2022 ל-2023, הוא הושאל פעם נוספת לרג'ינה ולבארי, בהתאמה. את עונת 2023-24, הוא שיחק בהשאלה עבור הלאס ורונה. בינואר 2025 הושאל לפיורנטינה עד לסוף העונה.
קריירה בינלאומית

במרץ 2024, פולורונשו קיבל זימון בכורה לסגל נבחרת איטליה של המאמן לוצ'אנו ספאלטי. לעומת זאת, הוא נותר על הספסל במשחקי הידידות מול נבחרת ונצואלה ונבחרת אקוודור אשר התקיימו על אדמת ארצות הברית. ב-6 ביוני, הוא נכלל בסגל הנבחרת עבור יורו 2024. ב-9 ביוני, הוא ערך את הופעת הבכורה שלו במדים הלאומיים במשחק ידידות מול נבחרת בוסניה והרצגובינה, כאשר נכנס בדקה ה-76 כמחליפו של כובש שער הניצחון, דוידה פרטזי; משחק שהסתיים בניצחון איטלקי 0–1.
תארים

שער החודש בסרייה א': פברואר 2024
הערות שוליים

↑  מייקל פולורונשו הוא הכדורגלן החדש של וירטוס פרנקווילה (באיטלקית)
↑  ברוך הבא פולורונשו (באיטלקית)
↑  ברוך השב מייקל פולורונשו! (באיטלקית)
↑  מייקל פולורונשו הוא שחקנה החדש של הלאס ורונה (באיטלקית)
לעשות איתך שלום

"לעשות איתך שלום" הוא סינגל של הזמר הישראלי אייל גולן, אשר יצא לאור ב-24 בינואר 2020, כסינגל הרביעי מתוך אלבומו, "מכאן ועד הנצח".
השיר נכתב והולחן על ידי אבי אוחיון ואושר כהן והופק על ידי מתן דרור.
הצלחה

השיר זכה להצלחה רבה בתחנות הרדיו, הגיע בשיאו למקום ה-3 במצעד ההשמעות ברדיו השבועי של חברת מדיה פורסט, צבר באותו השבוע כ-108 השמעות וצעד במצעד כ-9 שבועות רצופים בסך הכל. במצעד הפזמונים העברי השנתי של אתר מאקו ותחנת הרדיו רדיו תל אביב הגיע השיר למקום ה-12.
נכון לספטמבר 2020, השיר עומד על כ-12 מיליון צפיות באתר יוטיוב, וכ-700 אלף השמעות ברשת הזרמת המדיה ספוטיפיי.
ביקורת

דודי פטימר ממעריב אונליין ביקר את השיר באופן מעורב: "באופן אישי ונטו מטעם אישי, פחות הלהיב אותי הפזמון שלדעתי יכל להישמע יותר קצבי וקליט, אך אין ספק שמדובר בשיר מעולה שמציג את גולן בשיא הדרו המוזיקלי. האם השיר ייזכר בעוד חודש? אני בספק. אבל בימי האינסטנט אילו שירים נזכרים? מה שבטוח שזה שיר שגולן יכול להתגאות בו".
יוסי חרסונסקי העניק לשיר ביקורת שלילית: "את גולן לא מעניין להיות עקיב ולכיד בשיר. עצוב ושמח – משול לתפיסת שתי ציפורים במכה אחת. הוא יודע ומכיר את נפש מעריציו. אני ממתין שהוא יגיע גם אל הנפש שלי. זה לא קורה בזמן האחרון".
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 3 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מאקו ורדיו תל אביב | 12 |  |
מריה דוברוביץ'

אין תמונה חופשית
מריה דוברוביץ' (בהונגרית: Dobrovics Mária; 4 במאי 1912 - 29 בנובמבר 1997) הייתה חייטת הונגרייה, מחסידי אומות העולם, שהצילה יהודים בבודפשט בתקופת השואה וקשרה את גורלה עם מדינת ישראל.
פעילות בתקופת השואה להצלת יהודים

מריה דוברוביץ' נולדה בבודפשט, בירת הונגריה. שני הוריה נפטרו בצעירותה. מריה למדה עיצוב תפאורה בבית הספר הגבוה לאומנות שימושית בבודפשט. היא התגוררה בסמוך למשפחה יהודיה בשם קונדור, והתיידדה עם ליאופולד ורוזה קונדור ובתם יהודית ולמדה בביתם לנגן בפסנתר.
ביוני 1944, החל המשטר ההונגרי לרכז את יהודי בודפשט ב"בתי כוכב צהוב" שהוקצו להם. מריה, שהייתה ידידה של משפחת קונדור היהודית, נכנסה לדירתם לאחר שזו סומנה כ"בית כוכב צהוב" על מנת לגור איתם, ומסרה את מסמכי הזהות שלה לרוזה קונדור כדי שלא תזוהה כיהודייה.
עם עליית מפלגת צלב החץ לשלטון באוקטובר 1944, יהודי בודפשט נשלחו לעבודות כפייה, ובנובמבר החלו ההונגרים בצעדות המוות לצורך העברתם לידי הגרמנים. יהודית קונדור, שהייתה בת 15, ניסתה למצוא להוריה דירת מסתור אך נלכדה והוכנסה לצעדת המוות יחד עם ליאופולד אביה מבודפשט לעבר הגבול האוסטרי. מריה ניסתה לאתר אותם בזכות גלויה שנשלחה על ידי יהודית ואביה, אך לא הצליחה להגיע אליהם בזמן, והוכתה בידי ההונגרים בעקבות ניסיונותיה להציל יהודים.
כשהגיעה שיירת היהודים המגורשים לעיר ג'ור, הסמוכה לגבול עם אוסטריה, נכלאו יהודית קונדור ואביה במחנה ריק מאדם ששימש לפני כן כגטו היהודי. מריה הגיעה למחנה בו הוחזקו והמתינו לגירושם לגרמניה. מריה שיחדה את השומרים והצליחה למסור את בגדיה ואת מסמכי הזהות שלה ליהודית, ואת מסמכי הזהות של אביה, שכבר נפטר, לליאופולד, ובכך הצילה את חייהם.
לאחר המלחמה

יהודית עלתה לישראל יחד עם בעלה ובנה ב-1956. מריה עברה לגור בישראל בשנת 1965, ביחד עם ליאופולד ורוזה קונדור, הוריה של יהודית. היא חיה אצל משפחת קונדור באשדוד. מריה התגיירה במהלך שהותה בישראל, והמשיכה לעבוד כחייטת ראשית בחברת גוטקס עד לפרישתה לגמלאות בשנת 1994, בגיל 82. מריה נפטרה ב-29 בנובמבר 1997, בגיל 85.
הכרה והנצחה

ב-15 באוקטובר 1968, הכיר מוסד יד ושם במריה דוברוביץ' כחסידת אומות העולם, וב-16 במאי 1985 קיבלה תעודת כבוד מיד ושם כהוקרה לפעילותה להצלת יהודים בתקופת השואה. במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב) נחקר גם סיפורה ואותר קברה בבית העלמין באשדוד.
לקריאה נוספת

גרשון, פינצ'בסקי. חסד אחרון - סיפורם של חסידי אומות העולם בישראל, יד ושם, 2022.
מרדכי, פלדיאל. "מצילים בעקבות הניצולים: על חסידי אומות העולם המתגוררים בישראל", ילקוט מורשת כרך מ"א, 1986, עמ' 28–29.
הערות שוליים

1 2 3 4 5  מריה (מימי) דובּרוביץ' | Maria Dobrovics, באתר יד ושם
1 2 3 4  Dobrovics Mária, יד ושם
↑  יד ושם, ארכיון יד ושם, תיק M.31.2/476
עדות של יהודית קונדור, שניצלה בזכות מריה דוברוביץ' M.31.2/476
↑  אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, 7 באפריל 2021
מקודשת

"מקודשת" הוא סינגל שהוקלט על ידי הזמרת הישראלית שרית חדד. השיר יצא לאור ב-7 בפברואר 2009, כסינגל הראשון והפותח מתוך אלבומה ה-18 מרוץ החיים, תחת חסותה של חברת התקליטים הד ארצי.
השיר הגיע למקום הראשון ברוב מצעדי הפזמונים בארץ, ביניהם במדיה פורסט, רדיו לב המדינה, רשת ג', רדיו ירושלים וגלגלצ.
רקע וכתיבה

השיר נכתב על ידי צ'ולי זכאי, הולחן על ידי שי ראובני והופק על ידי אותו האחד גם כן. בתחילת השיר ניתן לשמוע את המשפט "הרי את מקודשת לי בטבעת זו כדת משה וישראל", ולאחר מכן חדד מתחילה לשיר.
השיר הוכתר על ידי אתרים רבים; ביניהם מאקו ל-"להיט שאין חתונה בה הוא לא מתנגן".
הצלחה

במצעדי הפזמונים השבועיים זכה השיר להצלחה רבה גם כן, כאשר כבש את רוב פסגות תחנות הרדיו בישראל ביניהן ברדיו לב המדינה, רשת ג', מדיה פורסט, רדיו ירושלים, גלגלצ וכולי. בנוסף לכך, נכנס השיר אל המקום ה-20 במצעד השנתי של רשת ג'.
השיר זכה להצלחה ארצית חסרת תקדים והפך לאחד מהשירים הנמכרים ביותר בכל הזמנים במדינת ישראל כאשר זכה לתואר "פלטינה משלושת", על סך מכירות של למעלה מ-120,000 עותקים בסך הכל.
הקליפ של השיר זכה להצלחה רבה גם כן, ושודר ללא הרף בערוץ 24. מאקו אמרו על השיר כי "מקודשת הוא שיר שמאז שיצא, אין חתונה בלעדיו".
וידאו קליפ

הווידאו קליפ המלא שצולם עבור השיר בוים על ידי עוזי ג'ורג', שביים גם את הקליפ עבור השיר "מרוץ החיים", ופורסם ביוטיוב ב-22 בספטמבר 2009. בקליפ ניתן לראות קטעים מתוך חתונות, וקטעים בהם ניתן לראות את חדד כשהיא רוכבת על אופניים ברחובות.
במהלך הקליפ ניתן לראות את חדד כשהיא בהופעה כביכול, שרה את השיר עם הלהקה שלה. בסוף הקליפ ניתן לראות את החתן שובר את הכוס.
נכון ל-11 באוגוסט 2018, מונה הצפיות של הקליפ עומד על למעלה ממיליון צפיות.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | גלגלצ | 1 |  |
|  ישראל | רדיו לב המדינה | 1 |  |
|  ישראל | רדיו ירושלים | 1 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 20 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מצעד שירי שרית חדד | 4 |  |
ליגת העל האוזבקית

| --- | --- |

 תחום:  כדורגל
 ארגון:  Uzbekistan Professional Football League Organization 
 מדינות:  אוזבקיסטן אוזבקיסטן
 קונפדרציה:  AFC (אסיה)
 קבוצות:  14
 מירב הזכיות:  פחטקור טשקנט (16)
 תקופת הפעילות:  1992–הווה (כ־33 שנים)
 אלופה נוכחית:  נסאף קארצ'י
 מפעל מקביל:  הגביע האוזבקי   הסופר קאפ האוזבקי   גביע PFL האוזבקי
 מפעל נמוך:  ליגת פרו האוזבקית
 pfl.uz
 
ליגת העל האוזבקית (באוזבקית: O'zbekiston Superligasi) היא ליגת הכדורגל הבכירה באוזבקיסטן. הליגה הוקמה בשנת 1992, שנה לאחר עצמאותה של אוזבקיסטן מברית המועצות.
היסטוריה > התקופה הסובייטית (1926–1991)

לפני הקמת ליגת העל האוזבקית, התקיימה החל מ-1926 ועד 1936 אליפות הערים של אוזבקיסטן, ומ-1937 ועד 1991 התקיימה הליגה של רפובליקת אוזבקיסטן תחת מערכת הליגות של ברית המועצות. כיוון שהקבוצות האוזבקיות, שהיו חלשות יחסית, לא הרבו להשתתף בליגת העל הראשונה, אליפות הליגה האזורית הייתה יותר משמעותית במדינה (אך לא הייתה רשמית ולא הוכרה בדיעבד על ידי ההתאחדות האוזבקית ומנהלת הליגה).
היסטוריה > התקופה הסובייטית (1926–1991) > זוכות בליגת העל האוזבקית האזורית בתקופה הסובייטית

קבוצה המסומנת בכתב מודגש זכתה בגביע האוזבקי הסובייטי באותה העונה והשלימה דאבל מקומי.
היסטוריה > לאחר התפרקות ברית המועצות (1992 ואילך)

הליגה האוזבקית בכדורגל הוקמה בשנת 1992 אחרי התפרקות ברית המועצות, ופירוקה של ליגת העל הסובייטית. הליגה הצטרפה לפיפ"א תחת קונפדרציית הכדורגל של אסיה. בעונת הבכורה של הליגה השתתפו 17 מועדונים, והאלופות המשותפות היו נפצ'י פרגאנה ופחטקור טשקנט.
החל מעונת 1994/1995 משתתפות הזוכות באליפות בליגה זו בליגת האלופות האסיאתית.
מבנה הליגות באוזבקיסטן

הליגה משוחקת בין חודשי מרץ ונובמבר של כל שנה קלנדרית, כאשר לעיתים משמשת תחרות הסופר קאפ האוזבקית כאירוע המסמן את תחילתה של העונה.
הקבוצות בליגה משחקות האחת נגד השנייה, משחק אחד בבית ומשחק אחד בחוץ. מספר הקבוצות אשר יורדות לליגת המשנה משתנה ונע בין 2 ל-3 יורדות לפי החלטת ההתאחדות באותה העונה. בהתאם לכך, כמות הקבוצות בליגה משתנה ונעה בין 14 ועד 17. בדרך כלל אין קבוצות שעולות מה"ליגה הראשונה" - היא ליגת המשנה -  מכיוון שמדובר לרוב בקבוצות מילואים של הקבוצות החזקות מליגת העל, ועל כן אינן מורשות להשתתף בה. במקרים אלו, הליגה למעשה מצטמצמת כיוון שהקבוצות המסיימות במקומות האחרונים יורדות לליגת המשנה, אך אין קבוצות העולות לליגת העל.
הזוכה באליפות משתתפת בעונה הבאה של ליגת האלופות האסיאתית, ביחד עם הזוכה בגביע האוזבקי.
בנובמבר 2017 בהתאם להחלטת הנהלת הליגות האוזבקיות בכדורגל, הליגה האוזבקית שינתה את שמה ל"סופר ליג של אוזבקיסטן" החל מעונת 2018, וכמות הקבוצות בליגה העליונה הורדה מ-16 ל-12 קבוצות שמשחקות בה עד היום.
אליפויות > לפי עונה

קבוצה המסומנת בכתב מודגש זכתה בגביע האוזבקי באותה העונה והשלימה דאבל מקומי
אליפויות > לפי קבוצות

| קבוצה | זכיות | סגנויות | שנות זכייה |
| --- | --- | --- | --- |
| פחטקור טשקנט | 16 | 6 | 1992, 1998, 2002, 2003, 2004, 2005, 2006, 2007, 2012, 2014, 2015, 2019, 2020, 2021, 2022, 2023 |
| נפצ'י פרגאנה | 5 | 9 | 1992, 1993, 1994, 1995, 2001 |
| בוניודקור | 5 | 2 | 2008, 2009, 2010, 2011, 2013 |
| לוקומוטיב טשקנט | 3 | 4 | 2016, 2017, 2018 |
| דוסטילק טשקנט | 2 | - | 1999, 2000 |
| MHSK טשקנט | 1 | 1 | 1997 |
| נובבחור נמנגאן | 1 | 1 | 1996 |
| נסאף קארצ'י | - | 5 |  |
| נורפשון בוקסורו | - | 1 |  |
| משעל מובארק | - | 1 |  |
הערות שוליים

1 2  סיבה לא ידועה
↑  עקב מלחמת העולם השנייה
↑  עקב בעיות כלכליות אחרי מלחמת העולם השנייה
↑  עקב סיבה רשמית לא ידועה, סיבה אפשרית: שנת אבל עקב תאונת מטוס בטשקנט ב-1979 בו התנגשו 2 מטוסים ונהרגו 178 איש
↑  בעונה זו הוכרזה זכייה משותפת ביחד עם נפצ'י פרגאנה
↑  בעונה זו הוכרזה זכייה משותפת ביחד עם פחטקור טשקנט
מרוץ החיים (שיר)

"מרוץ החיים" הוא סינגל שהוקלט על ידי הזמרת הישראלית שרית חדד. השיר יצא לאור ב-4 במאי 2009, כסינגל השלישי מתוך האלבום מרוץ החיים, וכשיר הנושא מתוכו גם כן, תחת חסותה של חברת התקליטים הד ארצי.
השיר הגיע למקום הראשון בכל מצעדי הפזמונים השבועיים בישראל ובין היתר ברשת ג', מדיה פורסט, רדיו דרום, רדיו ירושלים ורדיו קול רגע.
רקע וכתיבה

השיר נכתב על ידי הנרי, שגם הלחין וכתב אותו. השיר הוא שיר פופ, המשלב בתוכו גם את סגנון המוזיקה המזרחית.
עופר מנחם, איש יחסי הציבור של חדד אמר על השיר כי: "בעיני, ואמרתי את זה גם בהתחלה, זה הלהיט הכי גדול באלבום. השילוב של שרית עם הנרי כבר הוכיח את עצמו ב-"בחום של תל אביב (פרחה במרצדס)" וב-"חגיגה". "מרוץ החיים" הוא להיט קיצי וקצבי שמביא את המיטב משרית בעיני".
הצלחה

השיר זכה להצלחה ארצית חסרת תקדים והפך לשיר ה-4 המושמע ביותר בכל תחנות הרדיו בישראל בשנת 2009, עם 918 השמעות בסך הכל. השיר היה לשיר המושמע ביותר בישראל במשך שישה שבועות רצופים.
במשך כמה שבועות היה השיר במקום הראשון בצמרות המצעדים של רשת ג', רדיו קול רגע, רדיו ירושלים, רדיו דרום, רדיו אמצע הדרך, רדיו ללא הפסקה, רדיו חיפה ואף זכה לתואר "שיר השבוע" ברדיו תל אביב.
הקליפ של השיר זכה להצלחה חסרת תקדים גם כן, והיה לקליפ המשודר ביותר בערוץ 24 במשך למעלה משלושה שבועות רצופים.
את השיר ביצעה עדן בן זקן באחת מהופעותיה בתוכנית The Voice ישראל.
וידאו קליפ

הווידאו קליפ המלא שיצא לשיר בוים על ידי עוזי ג'ורג' וצולם על חוף ים. בתחילת הקליפ ניתן לראות את חוף הים ובו אנשים הולכים. מיד לאחר מכן ניתן לראות את חדד על גבי במה, כשמאחוריה ניצבים כמה צגים עם תמונתה.
לקראת סוף הקליפ ניתן לראותה כשהיא יושבת בתוך "סירה" של אופנוע, ובאותו הזמן פושטת מעליה את הז'קט שלה ומשליכה אותו אל הרצפה באמצע הנסיעה. לבסוף, ניתן לראותה עולה על הליקופטר לרקע השקיעה.
נכון ל-4 בנובמבר 2022, מונה הצפיות של הקליפ עומד על כ-3.3 מיליון צפיות, מה שהופך אותו לאחד מהנצפים ביותר מן האלבום.